קאטס (סרט, 2019)

קאטס (באנגלית: Cats, בתרגום מילולי לעברית: חתולים) הוא סרט דרמה מוזיקלי אמריקאי-בריטי המבוסס על מחזמר באותו השם מאת המחזאי אנדרו לויד ובר. הסרט מבוים על ידי הבמאי טום הופר ומככבים בו ג'ניפר הדסון, טיילור סוויפט, ג'יימס קורדן, אידריס אלבה, איאן מקלן וג'ודי דנץ'. הסרט יצא לאקרנים ב-20 בדצמבר 2019, ובישראל הסרט יצא לאקרנים ב-26 בדצמבר 2019. בליל ירח מלא, חתולה לבנה בשם ויקטוריה ננטשת על ידי בעליה ברחובות לונדון. חתולי הסמטאות מסביב עדים לכך ומכירים לה את עולמו של שבט הג'ליקל. שלושה חתולים מהשבט - מר מיסטופוליס, חתול בעל יכולות קסומות לכאורה, מאנקוסטראפ, חתול המשמש כזכר האלפא של השבט ויד ימינה של מנהיגת השבט, וקסנדרה, חתולה אביסינית - לוקחים את ויקטוריה תחת חסותם ומספרים לה על מנהגיהם השונים ועל נשף הג'ליקל, טקס שנתי בו חתולים רבים מתחרים על הסיכוי להיוולד לחיים חדשים. חתולי הג'ליקל מציגים את ויקטוריה בפני המתחרים השונים, המציגים את תרומתם לשבט: ג'ניאנידוטס, חתולת טאבי ביתית המגדילה את פריונם של העכברים והתיקנים באמצעות שליטה בהם ביד רמה; ראם טאם טאגר, אחיו של מאנקוסטראפ וחתול גחמני ומרדן, שמספק לחתולי השבט חלב ושמנת בבר המקומי; באסטופר ג'ונס, חתול בורגני שמתהדר במשקלו ומשיג לחתולי השבט אוכל מפחי הזבל של מסעדות יוקרה; סקימבלשאנקס, חתול טאבי ג'ינג'י המכוון את תנועת הרכבות על ידי ריקוד סטפס על גבי מסילות הברזל; וגאס, חתול תיאטרון זקן ששיחק במספר מהתיאטראות הגדולים בהיסטוריה. בינתיים, מקאוויטי, חתול המשמש כיריבם של חתולי הג'ליקל המפעיל רשת של סוכנים המסווים ביניהם, מצליח לחטוף את המתמודדים ומתכנן להיבחר להיוולד מחדש כמועמד יחיד. לאחר שהקבוצה הותירה אותה מאחור, ויקטוריה נמצאת על ידי צמד חתולים שובבים, מונגוג'רי וראמפלטיזר, שמסתירים את עובדת היותם סוכנים של מקאוויטי ומראים לה כמה כיפים יכולים להיות חיים פראיים וחסרי דאגות. העליזות וההרס מופרעים כאשר כלב המתגורר בבית רודף אחר השלישייה והצמד נוטש אותה. מר מיסטופליס, שחיפש את ויקטוריה, עוזר לה לברוח ומסיח את דעתו של הכלב מספיק זמן כדי להימלט, ומביא אותה לנשף הג'ליקל הנערך בתיאטרון נטוש; בדיוק בזמן לפגוש את המטריארכית של שבט הג'ליקל, חתולה זקנה בשם סבתא דברימימוס. עם הגעתה, מתחיל נשף הג'ליקל, במהלכו מר מיסטופליס משמש כבן זוגה לריקוד של ויקטוריה. ויקטוריה רוקדת סולו בלט לאור הירח, אך דעתה מוסחת בשל הופעתה של גריזבלה, "חתולת זוהר" זקנה, שמנודה על ידי החתולים האחרים בגלל, בין היתר, נאמנותה בעבר למקאוויטי. לאחר מכן, ויקטוריה מספרת לסבתא דברימימוס את סיפורה, וזאת מבטיחה לה שעל אף שהיא לא חתולת ג'ליקל, היא תוכל להיהפך לאחת כזו. בומבלורינה, חתולה חדשה בשבט דמוית פאם פאטאל, שחושפת עצמה כאחת מסוכניו של מקאוויטי, מפריעה להתנהלות הנשף ושרה בשבחיו של מקאוויטי. בזמן שהיא, מונגוג'רי וראמפלטיזר מסממים את חתולי הג'ליקל באמצעות נפית החתולים, מקאוויטי עצמו מגיע ומנסה לכפות על סבתא דברימימוס לבחור בו להיוולד מחדש, דבר אותו היא מסרבת לעשות. זועם, מקאוויטי חוטף אותה, ואז מאיים על חייה. מר מיסטופוליס מצליח להציל אותה בעזרת קסמיו לאחר מספר ניסיונות כושלים, להקלתם הרבה של ויקטוריה ושבט הג'ליקל, בזמן שג'ניאנידוטס מצליחה לשחרר את עצמה ואת שאר המתמודדים החטופים, שמתקוממים נגד הסוכנים של מקאוויטי. גריזבלה מגיעה אל התיאטרון ועומדת לעזוב נוכח התנכרותם של שאר החתולים, כאשר ויקטוריה עוצרת אותה ומעודדת אותה לשיר ומקביל מפצירה בשאר החתולים לשמוע אותה. גריזבלה שרה בלדה סוערת על טעויותיה, תהילתה ויופייה לשעבר. השיר נוגע בלבבותיהם של חתולי הג'ליקל, ובמיוחד בליבה של סבתא דברימימוס, ומוביל לכך שלא רק כשהיא מתקבלת מחדש על ידי השבט, אלא גם נבחרת על ידי סבתא דברימימוס להיוולד מחדש. החתולים מובילים אותה לנברשת ישנה, הנחשפת ככדור פורח, לאחר שתוקנה מחדש על ידי מר מיסטופוליס באמצעות קסמיו, שלוקח אותה אל עבר השמיים. חתולי הג'ליקל, שהתאחדו עם אחיהם החטופים ונפטרים ממקאוויטי, משקיפים על גריזבלה מפסל ענק של אריה עם עלות השחר. הם משתחווים בפני הצופים ומתפזרים חזרה לעיסוקיהם לפני שסבתא דברימימוס מכריזה על ויקטוריה כעל חתולת ג'ליקל אמיתית. פרנצ'סקה הייוורד - ויקטוריה לורי דייווידסון - מר מיסטופליס רוברט פיירצ'יילד - מאנקוסטראפ אידריס אלבה - מקאוויטי ג'ניפר הדסון - גריזבלה ג'ודי דנץ' - סבתא דברימימוס איאן מקלן - אספרגוס "גאס" חתול התיאטרון ג'יימס קורדן - באסטפור ג'ונס רבל וילסון - ג'ניאנידוטס טיילור סוויפט - בומבלורינה ג'ייסון דירולו - ראם טאם טאגר סטיבן מקריי - סקימבלשאנקס מייט טוולי - קסנדרה דניאלה נורמן - דמיטר דני קולינס - מונגוג'רי נעמי מורגן - ראמפלטיזר מליסה קייט גריי - גרידלבון ריי וינסטון - קפטן גראולטייגר אריק אנדרווד - אדמיטוס בלואי אנדרסון - אלונזו ג'יה בטוט - קוריקופט לארי בורגויס - פלטו לורנט בורגויס - סוקרייטס זיזי סטארלן - תנטומייל איידה סאקי - אלקטרה ג'ואנדט קרפיו - ג'מימה פרייה רולי - ג'לילורום קורי אינגליש - מייטרה די פו-לין טונג - האדמירל ג'ינגיס תוכניות עבור עיבוד המחזמר לסרט הנפשה תוכננו על ידי חברת ההפקה "Amblimation" במהלך שנות ה-90, אך התוכניות ננטשו עם סגירת האולפן. בדצמבר 2013, אנדרו לויד ובר, היוצר והמלחין של המחזמר, חשף שחברת סרטי יוניברסל, שרכשה את זכויות העיבוד של המחזמר לסרט לפני שנים רבות, העבירה את הפרויקט למצב של פיתוח פעיל. בפברואר 2016 פורסם שטום הופר ניהל משא ומתן על מלאכת בימוי הסרט, ושהוא בוחן שחקניות שונות, כולל השחקנית סוקי ווטרהאוס, לתפקידים בסרט. במאי 2016, אושר שהופר יביים את הסרט. בינואר 2018, הופר ו"Working Title Films" החלו רשמית את מלאכת ההפקה עבור הסרט, תוך כדי שקילת ההיבט הטכני האם לעשות את הסרט כולו בלייב אקשן, בהנפשה ממוחשבת או בשילוב של שניהם, והמלחין אנדרו לויד ובר הודיע שהוא יכתוב שיר חדש עבור הסרט. ביוני 2018 נמסר שנוהל משא ומתן עם אן האת'ווי וריהאנה על תפקידים בסרט, אך שתיהן דחו את התפקידים בשל בעיות בלוחות הזמנים שלהן. ביולי 2018, ג'ניפר הדסון, טיילור סוויפט, ג'יימס קורדן ואיאן מקלן הצטרפו לצוות השחקנים, ונודע שהצילומים אמורים להתחיל בסתיו. בספטמבר, לורי דייווידסון ומייט טוולי לוהקו לסרט, ופורסם שסטיבן ספילברג יהיה חלק מההפקה. באוקטובר 2018 אידריס אלבה וג'ודי דנץ' הצטרפו לצוות השחקנים. בנובמבר 2018, רקדני הבלט פרנצ'סקה הייוורד וסטיבן מקריי ורבל וילסון, ג'ייסון דירולו ורוברט פיירצ'יילד הצטרפו לצוות השחקנים והחזרות החלו באולפני ליבסדן שבהרטפורדשייר, בריטניה. בדצמבר 2018, התאומים לארי ולורנט בורגויס ואריק אנדרווד הצטרפו לצוות השחקנים. צילומי הסרט החלו ב-12 בדצמבר 2018, והסתיימו ב-2 באפריל 2019. ערך מורחב – Cats: Highlights from the Motion Picture Soundtrack בנוסף לשירים ולמוזיקה הקיימים של המחזמר הבימתי, לסרט נכתב שיר מקורי חדש בשם "Beautiful Ghosts" על ידי אנדרו לויד-ובר וטיילור סוויפט. השיר מבוצע בסרט על ידי פרנצ'סקה הייוורד ובהמשך חוזרות עליו ג'ודי דנץ' וג'ניפר הדסון, כאשר במהלך כתוביות הסיום הוא מבוצע על ידי סוויפט. השיר הופץ לראשונה ב-15 בנובמבר 2019, כסינגל הראשון מתוך פסקול הסרט, בביצועה של סוויפט. הסרט יצא לאקרנים בבכורה עולמית ב-16 בדצמבר 2019 באולם אליס טאלי שבמרכז לינקולן, ועלה רשמית לאקרנים ב-20 בדצמבר 2019. בישראל, הסרט יצא לאקרנים ב-26 בדצמבר 2019. המהדורה המקורית של הסרט הכילה שגיאות ותקלות רבות, כמו כן עבודות CGI לא גמורות, כמו סצנה אחת מתוך הסרט בה כף ידה האנושית של ג'ודי דנץ', עם טבעת הנישואין שלה, מופיעה במקום כף ידה החתולית של דמותה. לאחר הביקורות השליליות, אולפני יוניברסל הודיעו לבתי הקולנוע ביום הפתיחה כי חבילת קולנוע דיגיטלית מעודכנת עם "מספר אפקטים חזותיים משופרים" תהיה זמינה להורדה ב-22 בדצמבר, והפצירה בהם להחליף את ההעתק הנוכחי בהקדם האפשרי. מנהלי אולפנים ובעלי בתי קולנוע אמרו כי ההחלטה לשחרר גרסה שונה לסרט שכבר מופץ במהדורה נרחבת הייתה החלטה ש"לא נשמעה" עוד כמותה. נכון ל-8 בינואר 2020, הסרט הכניס בקופות 25 מיליון דולר ברחבי ארצות הברית ובקנדה, ו-32.4 מיליון דולר באזורים אחרים, בסכום כולל של 57.4 מיליון דולר ברחבי העולם, מול תקציב הפקה של כ-90 מיליון דולר. מוערך כי הסרט יגרום להפסד של בין 71 ל-100 מיליון דולר. בארצות הברית ובקנדה הוערך בתחילה כי הסרט יגרוף 15–20 מיליון דולר בסוף שבוע הפתיחה שלו. אולפני יוניברסל קיוו שהסרט ימשוך בעיקר כקהל היעד שלו נשים צעירות כקונטרה לסרט "מלחמת הכוכבים - פרק 9: עלייתו של סקייווקר", והדגישו את דמותה של סוויפט במסע השיווק למרות הופעתה בסרט רק למשך שיר אחד. סוויפט לא קידמה את הסרט בפני קהל מעריציה, מתוך אמונה שהם לא יתעניינו בו. לאחר שהסרט גרף רק 2.6 מיליון דולר ביום הפתיחה שלה (כולל 550,000 $ מטרום הבכורה של יום חמישי בערב), האומדן ירד ל-7 מיליון דולר. הסרט הצליח לבסוף לגרוף רק 6.5 מיליון דולר, וסיים במקום הרביעי בקופות. חוסר הביצועים בקופות יוחס לחוסר האהדה מהקהל לטריילרים שהופצו, לביקורות גרועות על הסרט עצמו ולתחרות מצד "מלחמת הכוכבים - פרק 9: עלייתו של סקייווקר". קהל הסרט היה מבוגר מהצפוי ב-55%, וטווח הגילאים שלו נע בין 18 ל-44; "לשבור את הקרח 2", ששווק גם הוא לנשים צעירות, הכניס יותר מבתי הקולנוע בארצות הברית (12.4 מיליון דולר) בסוף השבוע החמישי שלו מאשר 10.9 מיליון הדולר שהצליח הסרט לגרוף ברחבי העולם. לעומת הסרט, המחזמר "האמן הגדול מכולם" משנת 2017 הפך ללהיט רדום "אף על פי שהוא גם עלה לאקרנים בסוף דצמבר וזכה לביקורות מעורבות וביצועים גרועים בקופות בסוף השבוע הראשון שלו, אך קיבל את הציון "A" מ-"CinemaScore". בסוף השבוע השני שלו, הסרט הכניס 4.8 מיליון דולר (בסך הכל 8.7 מיליון דולר במהלך תקופת חג המולד) וירד למקום השמיני. הסרט זכה לביקורות שליליות ברובן המוחלט. באתר הביקורות "Rotten Tomatoes", הסרט זכה לציון 18%, על בסיס 242 ביקורות, עם דירוג ממוצע של 3.76/10. הקונצנזוס של האתר כתב כי "למרות צוות השחקנים הפרווה-בינונית שלו, עיבוד הזה ל"קאטס" הוא טעות מלאת טפרים שתשאיר את מרבית הצופים להתחנן שישימו קץ לייסוריהם." באתר הביקורות "Metacritic" הסרט זכה לציון משוקלל 32 מתוך 100 על בסיס 50 ביקורות, מה שמצביע על "ביקורות שליליות לרוב". "CinemaScore" העניקה לסרט ציון ממוצע של "C+", ואילו ב-"PostTrack" העניקו לו ממוצע של 0.5 מתוך 5 כוכבים, כאשר 30% מקהל הצופים אמרו שהם בהחלט ימליצו עליו. מדיה וקבצים בנושא קאטס בוויקישיתוף אתר האינטרנט הרשמי של קאטס (באנגלית) קאטס, ברשת החברתית פייסבוק קאטס, ברשת החברתית אקס (טוויטר) קאטס, ברשת החברתית אינסטגרם "קאטס", במסד הנתונים הקולנועיים IMDb (באנגלית) "קאטס", באתר Rotten Tomatoes (באנגלית) "קאטס", באתר Metacritic (באנגלית) "קאטס", במסד הנתונים הקולנועיים KinoPoisk (ברוסית) קאטס - טריילר רשמי מתורגם, קדימון הסרט באתר יוטיוב קאטס - טריילר רשמי מתורגם שני, קדימון הסרט באתר יוטיוב כתבות אינה טוקר, הטריילר של "קאטס" שוחרר - והפך מיד לבדיחה החדשה של האינטרנט, באתר ynet, 19 ביולי 2019 אלי שגב, "קאטס" – טריילר: טום הופר מביא את המחזמר המפורסם לקולנוע עם טכנולוגיות מחשב, באתר "אידיבי - סרטים וסדרות", ‏20 ביולי 2019 איתי שטרן, הטריילר הראשון לסרט "קאטס" מבהיל ומשעשע את הקהל, באתר הארץ, 21 ביולי 2019 אלי שגב, "קאטס" – טריילר 2 מתורגם: מופע ריקודים ראוותני בסגנונות מגוונים, באתר "אידיבי - סרטים וסדרות", ‏26 בנובמבר 2019 מיכל ישראלי, ‏"קאטס": במאי הסרט סיפק סיבה לדאגה, באתר ‏מאקו‏, 18 בדצמבר 2019 מיכל ישראלי, ‏"קאטס": המבקרים לא יודעים איך לאכול את הסרט הזה, באתר ‏מאקו‏, 19 בדצמבר 2019 איתמר זהר, המבקרים קוטלים את "קאטס". האם זה יהיה הכישלון הקולנועי המהדהד של השנה?, באתר הארץ, 19 בדצמבר 2019 רועי אבן, ‏"קאטס" יצא בגרסה חדשה לאחר הפצתו, באתר ‏מאקו‏, 23 בדצמבר 2019 גידי אורשר, "קאטס" – חתולים בפאניקה, סולם אורשר, 31 דצמבר 2019 "Cats (U)". British Board of Film Classification. Retrieved December 16, 2019. D'Alessandro, Anthony (22 December 2019). "'Star Wars: Rise Of Skywalker' Lowers Lightsaber To $179M+, But Still 3rd Best December Opening; 'Cats' Oh Drat $6.5M, 'Bombshell' $5.1M – Sunday AM Early Update". Deadline Hollywood. Retrieved 22 December 2019. McClintock, Pamela (21 December 2019). "Box Office: 'Star Wars' Soars to $90M Friday, 'Cats' Declawed". The Hollywood Reporter. Retrieved 21 December 2019. "Cats (2019)". Box Office Mojo. Retrieved 22 December 2019. "Cats (2019)". The Numbers. Retrieved 29 December 2019. ‘Cats’ Movie May Happen, Andrew Lloyd Webber Says Wootton, Dan. "Andrew Lloyd Webber musical Cats may be coming to the big screen". The Sun. 2016-02-08 [2018-11-16]. McNary, Dave. Tom Hooper to Direct ‘Cats’ Movie for Universal. Variety. 2016-05-05[2018-11-16]. Bamigboye, Baz. Cats the movie looking for the purrfect cast: Studio starts hunt for stars as Andrew Lloyd-Webber confirms he has composed a new song for the film. Daily Mail. 2018-01-05 [2018-11-16]. Criscitiello, Alexa. Andrew Lloyd Webber Pens New Tune for CATS Film Adaptation. BroadwayWorld. 2018-01-04 [2018-11-16]. Manning Jersey, Peyton. "EXCLUSIVE: Anne Hathaway In Talks To Star In Universal’s CATS". That Hashtag Show. 2018-06-13 [2018-11-16]. Wiseman, Andreas. "Jennifer Hudson, Taylor Swift, James Corden & Ian McKellen Line Up For ‘Cats’ Movie — Miaow". Deadline Hollywood. 2018-07-20 [2018-11-16]. D'Alessandro, Anthony. "‘Cats’ Cast Grows: Tom Hooper-Directed Musical Adds Laurie Davidson". Deadline Hollywood. 2018-09-25 [2018-11-16]. D'Alessandro, Anthony. "Choreographer Mette Towley Joins Cast Of Universal-Working Title’s ‘Cats’". Deadline Hollywood. 2018-09-26 [2018-11-16]. D'Alessandro, Anthony. "Idris Elba Boarding Universal-Working Title’s ‘Cats’ As Macavity". Deadline Hollywood. 2018-10-16 [2018-11-16]. D'Alessandro, Anthony. "Judi Dench Set To Pounce On ‘Cats’". Deadline Hollywood. 2018-10-18 [2018-10-18]. D'Alessandro, Anthony. "Royal Ballet Principal Dancer Francesca Hayward Joins Universal-Working Title’s ‘Cats’". Deadline Hollywood. 2018-11-02 [2018-11-16]. D'Alessandro, Anthony. "‘Cats’ Cast: Royal Ballet Principal Dancer Steven McRae To Play Skimbleshanks". Deadline Hollywood. 2018-11-08 [2018-11-16]. D'Alessandro, Anthony (November 19, 2018). "Rebel Wilson To Play Jennyanydots In Universal-Working Title's 'Cats'". Deadline Hollywood. Retrieved November 19, 2018. Kit, Borys (November 20, 2018). "Jason Derulo Joins Jennifer Hudson, James Corden in All-Star 'Cats' Movie (Exclusive)". The Hollywood Reporter. Retrieved November 20, 2018. D'Alessandro, Anthony (December 12, 2018). "Universal-Working Title's Feature Adaptation Of Andrew Lloyd Webber's 'Cats' Rolls Cameras". Deadline Hollywood. Retrieved December 13, 2018. Hemmert, Kyle (April 2, 2019). "Tom Hooper's Cats Movie Has Wrapped Production". Deadline Hollywood. Retrieved April 3, 2019. Jon Burlingame, Taylor Swift and Andrew Lloyd Webber Have Co-Written a New Song for ‘Cats’, Variety, ‏24 באוקטובר 2019 Beautiful Ghosts (From the Motion Picture "Cats") - Single by Taylor Swift, iTunes "'Cats': Taylor Swift, Idris Elba prowl the red carpet for New York premiere". USA Today. 16 December 2019. Retrieved 17 December 2019. Setoodeh, Ramin (16 December 2019). "Taylor Swift Reveals How Her Dad Inspired a Psychedelic Scene in 'Cats' (EXCLUSIVE)". Variety. Retrieved 17 December 2019. Galuppo, Mia. 'Cats' Movie Adaptation Sets December 2019 Release Date. Hollywood Reporter. 2018-08-31 [2018-11-16.] Stolworthy, Jacob (22 December 2019). "Huge Cats mistake revealed in another embarrassing blunder for film". The Independent. Retrieved 25 December 2019. McClintock, Pamela (21 December 2019). "Universal Notifies Theaters 'Cats' Is Being Updated With "Improved Visual Effects"". The Hollywood Reporter. Retrieved 22 December 2019. דניס ויטצב'סקי, כמו עדכון תוכנה: העותק הדיגיטלי משנה את כל מה שידענו על קולנוע מסחרי, באתר ynet, 23 בדצמבר 2019 D'Alessandro, Anthony (29 December 2019). "'Cats' Bound To Lose At Least $71M After All Ancillaries: Here's How". Deadline Hollywood. Retrieved 29 December 2019. Rubin, Rebecca (29 December 2019). "'Cats' Headed for $100 Million Box Office Loss". Variety. Retrieved 29 December 2019. D'Alessandro, Anthony (5 December 2019). "How 'Spies In Disguise', 'Little Women' & 'Uncut Gems' Are Shaping Up At Christmas B.O.; 'Rise Of Skywalker' Opening Still Around $200M". Deadline Hollywood. Retrieved 5 December 2019. Rubin, Rebecca; Rubin, Rebecca (23 December 2019). "Box Office Bomb: How Creepy CGI and Bad Buzz Killed 'Cats'". Variety. Retrieved 23 December 2019. D'Alessandro, Anthony (29 December 2019). "'Star Wars: Rise Of Skywalker' Chasing 'Last Jedi' With $76M 2nd Weekend; 'Little Women' Not So Tiny With $29M 5-Day". Deadline Hollywood. Retrieved 29 December 2019. "Cats (2019)". Rotten Tomatoes. Fandango. Retrieved 28 December 2019. "Cats (2019) Reviews". Metacritic. CBS Interactive. Retrieved 25 December 2019.